  Виталий Пронин Кӧня адями  шаерамы вордӥськиз но улонысь кошкиз туэ ӝыны ар куспын, кыӵе мудрон нимъёс сёто пиналъёссылы анай-атайёс - та сярысь журналистъёслы вераз Загс ужпумъёсъя комитетлэн кивалтӥсез Людмила Попова. Туэ 6 толэзь куспын Удмуртиын вордӥськиз 10 сюрс 628 пинал.Туэ 6 толэзь куспын Удмуртиын вордӥськиз 10 сюрс 628 пинал  (кылем арын та дыр ӵоже 10 сюрс 937 нуны вал). Азьло аръёсы сямен ик,  пиос тросгес вордско. Анай-атайёс тужгес но кельшыто Александр, Артём, Максим, Иван, Дмитрий нимъёсты, тыро вашкалаоссэ но - Иоан, Матфей, Мокей кадьёссэ. Нылъёссэс  ӵемгес нимало Мария, Анна, Виктория, Анастасия.- Паймымон нимъёс шедё: туэ Удмуртиын вордӥськизы ини Радим, Добромир, Иоаким, Ратибор, Яросвет, Меланья, Радилла, Любава, Лукерья, Всеслава, Дива но мукетъёсыз. Но куд-ог адямиослы мудрон нимъёссы чик уг кельшо, бадӟымгес будыса, соос дорамы лыкто, нимзэс воштыны курыса. Араз ог 800-900 таӵе вазиськонъёс луо. Туэ гинэ 310 адями нимтулзэ воштӥз ини, миым ӝыны ар куспын 342 мурт та муген дорамы вуылӥз.Шумпотымон, калыкмы йылэ, Ижын гинэ 6 толэзь куспын вордӥськиз 5 сюрс 468 нуны, миымлэсь 157-лы тросгес. Нош кузпалъяськыны мылкыд карисьёс кулэсмо. 2015-тӥ арын гожтӥськисьёслэн лыдзы 9 процентлы усиз ни вал. Туэ но егитъёс загсэ вамыштыны уг дырто, уката ик Грак, Каракулино, Сьӧлта ёросъёсын, - шуэ Людмила Попова.љыны ар куспын шаерамы 3 сюрс 450 выль семья кылдӥз, миым сярысь, со 800 семьялы ичигес. 2016-тӥ ар - качыян (високосной) ар шуыса, уноез егитъёс сюанъёссэс кайталы выжтӥзы, вылды. Со дыре ик уг дырто 18 арессэс тырмымтэос: кылем арын 1-тӥ январьлы вазь кылдэм семьяос 109 вал, туэ - 97. Азьло аръёсы кадьгес ик, 202 семьяын,  одӥгез кузпал кунгож сьӧрысь луэ. Люкиськисьёслэн лыдзы кулэсме ке но, туэ куашказ  ни 2 сюрс 561 семья.Та вакытлы улонысь кошкиз 9 сюрс 885 адями, со миымлэсь 242 муртлы ӧжытгес, пӧлысьтызы 53 процентэз воргоронъёс, 47-ез - нылкышноос. Пиосмуртъёс пӧлысь 44 процентэз сопал дуннее кошко, 60 арессэс но тырмытытэк, кышномуртъёсты учконо ке, данакез - 70 арессэс ортчемъёс.Галина Семёнова Теги: лыдпусъёс  